Rikunarita-ORG/Wikinium huggingface dataset:
# 鳳凰

唐鎏金鳳鳥紋六曲銀盤
**鳳凰**，一作**鵬皇**，神鳥也，亦稱朱鳥、丹鳥、火鳥、鵾雞、不死鳥、火之鳥、長生鳥、火烈鳥。**鳳**者雄，**凰**者雌。鳳凰齊飛，吉祥之兆也。

## 形態

按《爾雅·釋鳥》郭璞註：「雞頭、燕頷、蛇頸、龜背、魚尾、五彩色，高六尺許」。「出于東方君子之國，翺翔四海之外，過昆倫，飲砥柱，濯羽弱水，莫宿風穴，見則天下安甯。」。
身被字紋，《山海經·圖贊》：「首文曰德，翼文曰順，背文曰義，腹文曰信，膺文曰仁。」

## 鳳鳴

鳳凰雄鳴曰即即，雌鳴曰足足，雌雄和鳴曰鏘鏘。鳳鳴如簫笙，音如鍾鼓。

## 原本

按寧夏大學馮玉濤考證，鳳凰維孔雀。孔，大也。孔雀即大雀，飛禽之最大者也。先民崇拜孔雀，焉乃以爲神，爲司鳳之王，鳳王是也。孔雀見於滇，幹欄建築之鄉，而水稻所自也。

## 典故

* 梧桐棲鳳
* 得鳳之象
* 鳳求凰
* 鳳還巢
* 鳳鳴鏗鏘
* 百鳥朝鳳
* 鳳鳴岐山
* 鳳凰涅槃
* 鳳毛麟角
* 鳳凰來儀
* 吹簫引鳳

## 引據
# 浙江省

| 浙江省浙江省 |
| --- |
| 浙江省之所在 |
| **歸屬：** | 中華人民共和國 |
| **屬地**： | 領十一市 |
| **治所**： | 杭州市 |
| **執事**： | 省委書記 夏寶龍 省長劉捷 |
| **用語**： | 官話、吳語 |
| **人口**： | 五千萬 |
| **建置**： | 明為浙江承宣佈政使司，及今無更變 |

**浙江**者，南中國重鎮，古**越**地也，簡稱**浙**。省內錢塘，會稽、海寧、嘉興、余姚、湖州古有天下名，天下文望，宗師所出。甌唱改革融資之先，稠為商賈雲集之地。浙，水也，以水曲故，曰浙。人皆言吳語。省樹為樟，省花為藍。浙北俗同蘇南，吳人也，浙南多越俗，古甌越也。

## 沿革

古越地也，對江蘇曰吳越，秦置會稽郡，治山陰，魏晉為東揚州，唐歸江南東道，兩浙道。唐末藩鎮之亂，錢鏐立國於杭，相傳幾世，戰火不興而仁義備至，忠懿王錢弘俶不戰而降宋，遂列百家第二姓。浙亦免五代之亂世，有後世隆盛之基。宋，屬兩浙路，高宗皇帝播遷於浙，行在臨安，以為汴州，兩百餘年，國富民安。自元以降，形制至今略無更變，唯府道置廢而已。明置十一府，曰上八府，下三府。清襲之。治杭州。民國元年，廢嚴州府，以府治建德隸杭州。一九四九年七月，共和國置浙江省人民政府，改革開放以降，浙南大興，商賈鼎盛。

## 政區

地級市十一。中以杭，甬為副省級；其下下乃分縣級行政區者九十。市轄區者三十有二、縣級市者二十有二、縣三十有五、自治縣一。其下復分鄉級行政區千三百四十有六，六百四十五鎮，二百九十鄉，並街道辦事處四百餘。

### 副省級

* 杭州市
* 寧波市

### 地級市

* 嘉興市
* 湖州市
* 紹興市
* 舟山市
* 台州市
* 金華市
* 衢州市
* 麗水市
* 溫州市

## 它典

* 浙江省人民政府

## 引據
# 安慶市

| 安慶市安庆市 |
| --- |
| 安慶市之所在 |
| **歸屬：** | 中華人民共和國 |
| **所屬**： | 安徽省 |
| **屬地**： | 領三區一市七縣 |
| **治所**： | 大觀區 |
| **執事**： | 市長魏曉明；市委書記虞愛華 |
| **用語**： | 淮語 |
| **人口**： | 六百一十八萬 |
| **建置**： | 宋紹興十三年以同安郡、德慶軍置安慶軍 |

安慶市行政區劃圖
**安慶**，中國安徽一地級市，或名**宜城**，簡稱**宣**，方圓一萬三千三百平方公里，二〇一一年凡六百一十八萬口。安徽之名，安慶、徽州合璧也。

春秋時代，此地爲皖國，後爲江北重鎮皖城。宋慶元元年升舒州安慶軍為舒州安慶府，府治潛山；嘉定十年安慶知府黃干築安慶城，以禦金兵。明世屬南直隸。清康熙六年，置安徽省，省治安慶，乾隆二十五年，安徽布政使司自江寧還安慶。民國二十七年，降為市，以合肥為省會。

轄三區、一市、七縣。

* 區
	+ 迎江區
	+ 大觀區
	+ 宜秀區
* 市
	+ 桐城市
* 縣
	+ 懷寧縣
	+ 樅陽縣
	+ 太湖縣
	+ 潛山縣
	+ 宿松縣
	+ 望江縣
	+ 岳西縣

## 攷

* 安慶市人民政府 互聯網檔案館存錄，時二〇〇六年六月二十五日。
# 中國大陸

此文所述，涉及地理。至政治，觀中華人民共和國。
大陸與港澳臺
**中國大陸**，地理之名，亦政治之名。既中原易鼎，國府南播，人民共和國所轄，咸謂「中國大陸」。後臺海懸案，常見茲名。

於地理學也，大陸與海島相對。中國大陸，即中國領土而在陸者，屬於亞歐大陸，對中國之海島。以政治觀之則不然。而士民每用茲辭，亦多言政，而尠爲地學之謂。海南、舟山之地，於地學不在大陸，於政學則大陸是屬。香港、澳門，雖接陸地，以政學觀之，則不屬中國大陸。是名也，與「中國內地」一辭殊類。
# 中華蘇維埃共和國

| 中華蘇維埃共和國 |
| --- |
|

|  |  |
| --- | --- |
|  |  |

 |
| 全世界無產階級和被壓迫的民族聯合起來！ |
| **國歌：**國際歌  |
| 中華蘇維埃共和國之所在 |
| **國體：** | 蘇維埃制民主集中社會主義制 |
| **元首**： | 毛澤東 |
| **總揆**： | 項英 |
| **國都**： | 瑞金（自辛未至甲戌） 瓦窯堡（自乙亥至丙子） 保安（自丙子至丁丑） 延安（丁丑） |
| **國語**： | 漢語 |
| **人口**： | 鼎盛之際約三千萬 |
| **通貨**： | 蘇維埃幣 |

**中華蘇維埃共和國**，中國共產黨所肇建也。西元一九三一年，初建都於江西瑞金。共黨建政，實發軔於茲；而後之人民共和國，亦即濫觴於斯焉。

## 發端

初，民國十六年，共產黨起事於南昌，不克。二十年冬十一月，據江西瑞金建政，號曰「中華蘇維埃共和國」。公元一九三四年秋十月，國軍圍剿，次當第五，而大為所困，力屈，乃棄瑞金西走。轉戰萬里，播遷陝北，世謂之長征。 及至延安，猶樹故旗。

## 首領

爾時毛澤東
其國設中央執行委員會，權力之所出也；置人民委員會，掌行政；設中央革命軍事委員會，統率軍隊。其首領更迭如下：

* **中央執行委員會主席**
	+ 毛澤東（一九三一年十一月二十七日－一九三七年九月六日）
	+ 項英（副主席，一九三一年十一月二十七日－一九三七年九月六日）
	+ 張國燾（副主席，一九三一年十一月二十七日－一九三七年九月六日）

* **人民委員會主席**
	+ 毛澤東（一九三一年十一月二十七日－一九三四年二月三日）
	+ 張聞天（一九三四年二月三日－一九三四年十月十日）

* **中央革命軍事委員會主席**
	+ 朱德（一九三一年十一月二十五日－一九三六年十二月七日）
	+ 毛澤東（一九三六年十二月七日－一九三七年八月二十二日）

## 終止

民國二十五年十二月，張學良、楊虎城劫國民政府軍事委員長蔣中正於西安，欲聯共抗日，史稱西安事變。二十六年，日軍大舉寇華，國共乃捐棄前嫌，合力禦侮。秋九月，其西北辦事處易幟，改名「中華民國陝甘寧邊區政府」，蘇維埃舊制實已廢止。越數日，國民政府佈《中共中央為公佈國共合作宣言》，其政權乃告終結。舊部悉受改編，為國民革命軍第八路軍及新編第四軍，隸國民政府麾下，以抗日寇。

## 兼查

* 中華人民共和國
* 中國共產黨
* 中華共和國
* 中華民國
# 漠河市

漠河極光
**漠河**者，神州極北之邑也，今立爲縣級市。處黑水之域，毗俄境而界外貝加爾，有大興安嶺逶迤，蘊金煤稀土之寶，生藍莓靈芝之珍。方一萬八千平方公里有奇，界長二百四十二公里。

斯地也，周屬東胡，漢歸烏桓，唐隸室韋，遼金始置驛道。迨至清光緒間，金礦大興，而漸成聚落。

天象殊異，夏至以降則極晝，冬至以降則極夜。每至深冬，寒極徹骨，氣溫可逮零下五十有三度，呵氣成霜，潑水立冰。然七月流火之際，均溫僅十有八度。

有族名鄂倫春者，世居於此。好訓麋鹿，獵於山野，多法先古之俗。邑中人居多從俄式，名曰「木刻楞」，煙道曲屈，窗牖三重，以拒嚴寒。今以華夏北極而居，旅人絡繹而至。

## 據
# 柯爾克孜斯坦

| 柯爾克孜共和國Кыргыз Республикасы Кыргызская Республика |
| --- |
|

|  |  |
| --- | --- |
|  |  |

 |
| **國歌：**柯爾克孜共和國國歌 |
| 柯爾克孜共和國之所在 |
| **國體：** | 總統制 |
| **元首**： | 總統阿爾馬茲別克·阿坦巴耶夫 |
| **總揆**： | 總理索隆拜·熱恩別科夫 |
| **國都**： | 比什凱克 |
| **國語**： | 柯爾克孜語、俄語 |
| **用語**： | 柯爾克孜語 |
| **人口**： | 五百十萬餘 |
| **通貨**： | 柯爾克孜斯坦索姆 |
| **產值**： | 二百十億餘美元 |
| **均有**： | 三千四百六十六美元 |

**柯爾克孜斯坦**者，或曰**吉爾吉斯**（音從俄語）、**黠戛斯**，內陸國也，在中亞。其北接哈薩克斯坦，西臨烏孜別克斯坦，西南乃塔吉克斯坦，東鄰中華人民共和國。都比什凱克。其史蓋有二千年。以多山巒故，古風多存。
# 重慶市

| 重慶市 |
| --- |
| 重慶市之所在 |
| **歸屬：** | 中華人民共和國 |
| **屬地**： | 十九區、四自治縣、十五縣 |
| **治所**： | 渝中區 |
| **執事**： | 市長黃奇帆 |
| **用語**： | 官話、湘語、客語、苗語、土家語 |
| **人口**： | 三千八百萬 |

重慶市行政區劃圖
**重慶市**，別稱巴、渝、江州、恭州，在西南巴蜀，為江、渝二水之匯，古巴國之都也。今為直轄市，特立西南之地，廣四百又七十公里，袤四百又五十公里，合方八萬二千四百公里，口三千八百萬。下轄十九區，廿一縣。

地多山，南北向，西北、中部丘陵、矮山據；東南則大巴、武陵二山相望。亦多水，長江貫流，嘉陵江、烏江、涪江、綦江、大寧河經焉。

## 它典

* 重慶政府公眾信息網
# 滿族

**滿洲族**者，又謂**滿族**。今多言漢語，習漢俗。能言滿語者鮮矣。其先祖，蓋肅慎氏。肅慎，古東夷也，又名息慎、稷慎。其名頻易，後漢至五胡十六國，謂之曰挹婁。後魏謂之曰勿吉。隋唐謂靺鞨。 宋、明謂之女真。皇太極改號曰滿洲，立頒金節，今襲之。

## 史

**肅慎氏**乃滿洲人可考之至初始源。古來與華夏通，【書經】曰：「成王既伐東夷、肅慎來賀。王俾榮伯作【賄肅慎之命】。」，【左傳春秋】曰：「肅慎、燕、亳、吾北土也。 」
其民人善製弓矢。【後漢書、東夷傳】曰：「及武王滅紂，肅慎來獻石砮、楛矢。管、蔡畔周，乃招誘夷狄，周公征之，遂定東夷。康王之時，肅慎復至。 」

**挹婁**，肅慎之裔。【晉書】曰：「無文墨，以言語为約。 父母死，男子不哭泣，哭者謂之不壯。」 民皆编髮。
無牛羊，好養豕，食其肉，衣其皮，人死即殺豬以祭之。

【晉書】曰：「周武王時，獻其楛矢、石砮 」。

**靺鞨**者，挹婁之裔也。分十六部，其大者惟粟末靺鞨及黑水靺鞨者也。
粟末靺鞨大氏立渤海國。 遼滅渤海國，黑水靺鞨遂臣之，屬契丹籍者謂「熟女真」，非則曰「生女真」，後以避諱故改稱「女直」。
生女真完顏部興，滅遼，其長阿骨打立國，號曰：「大金」。

明末，其遺部建州女真愛新覺羅氏立國曰「金」，史稱「後金」。仿猛安謀克設八旗，破山海關、遂統中原，國號大清。

辛亥革命後，清帝歸治權於天下，禪於中華民國，互約章法，以「五族共和」字撫萬民

共和國以來，各族平等，稱中華民族，諸族雜居，天下一家矣。

## 風俗

喜食彘，崇犬，禁食其肉。以海東青為圖騰。

## 據

* 《二十四史 互聯網檔案館存錄，時二〇一五年五月十八日。》
* 《我的前半生 互聯網檔案館存錄，時二〇一四年十月十八日。》末帝溥儀 著
* 《金朝研究》外山軍治 著
* 《滿洲源流考》
# 微軟必應

微軟必應徽標
**微軟必應**，網絡搜尋器也。以人之意，求萬物之理，無所不通，無所不至。亦能賦詩言事，妙趣橫生。並相談於人，風趣幽默。

其始於二零零九年，創自微軟公司，以爭穀歌之鋒。其名必應者，寓有必能應人之所求也。並以清爽、迅捷、豐富、精確見稱。

其用多在，如圖像、視頻、地圖、新聞、翻譯等，比比皆是。亦相連於微軟諸業，如辦公軟件、雲端服務、智能助理等，以增便利。其知於人、用於人、惠於人，可謂網絡利器也。
# 長城

長城
**長城**，起臨洮至遼東，延袤萬餘里。多云秦始皇築之，然實非其一人所為也。昭王時，已於隴西北地上郡，築長城以固邊矣。亦非盡秦築也，趙起自代并陰山下，至高闕為塞。燕自造至襄平，亦皆築長城矣。秦之後若魏、若北齊、若隋、若明亦皆築焉。

蓋天以山川險隘限人，有所不足，增而補之，亦不為過。且有為民之意存焉。使後之人懲秦人，起閭左之失，慮蒙恬絕地脈之禍，而廢其已成之功，非計也。但內政不修，而區區於外侮之禦，乃至於竭天下之財，以興無已之功，則不知所務耳。

夫千百年來，夷狄屢犯，長城屢毀，其址多易，今殘存者，明之所修也，起嘉峪而迄山海，亦越萬里耳。

## 據

* 明章潢《長城說》

|  |  |  |
| --- | --- | --- |
|  | **中華人民共和國世界遺産** |  |
|

| 文化遺産 |
| --- |
| 殷墟 | 廬山 | 明清故宮（瀋陽故宮與紫禁城） | 布達拉宮 | 周口店北京人遺址 | 頤和園 | 開平碉樓 | 龍門石窟 | 雲岡石窟 | 莫高窟 | 三孔 | 澳門舊城 | 高句麗京城與王陵 | 蘇州園林 | 明清皇陵 | 秦始皇陵及兵馬俑 | 青城山及都江堰 | 武當山 | 中國南方喀斯特（雲南石林、貴州、廣西） | 平遙古城 | 麗江古城 | 天壇 | 皖南古村：西遞村、宏村 | 聖德避暑山莊與外八廟 | 大足石刻 | 長城 | 福建土樓 | 五臺山 | 登封天地之中 | 杭州西湖 | 元上都 | 紅河哈尼梯田 |
| 自然遺産 |
| 三江並流 | 四川熊貓保護區 | 九寨溝 | 黃龍 | 三清山 | 武陵源 | 中國丹霞 | 澂江化石地 | 天山 |
| 複合遺産 |
| 黃山 | 武夷山 | 峨嵋山與樂山大佛 | 泰山 |
|  |

 |
# 中國共產黨中央政治局

**中國共產黨中央政治局**，略稱**中共中央政治局**，或謂之**中央政治局**，其關白萬機之所也。署設北京紫禁城西中南海。公元一九二七年五月，中共五屆一中全會初設之。

其制，由中央委員會全體會議推舉產生，每屆任期五歲。凡中央全會閉會之際，政治局及其常務委員會行中央委員會之權，綜理黨務，決策軍國大計。其員無定額，近制約二十五人。

局內復設常務委員會，舊制或設主席，今制設總書記一人領之。常委七員，皆國之宰輔，位列黨和國家領導人，屬正國級。凡黨政軍機要職，如國務院總理、全國人大常委會委員長、全國政協主席等，多由常委充任。

故事，政治局委員之選，「七上八下」，謂換屆之時，年六十七以下者可留，六十八以上者致仕。其次序先後也有別，常委以位序尊卑爲列，餘委員則以姓氏簡體筆畫多寡爲序。

今制，第二十屆中央政治局委員凡二十四人。

常務委員（七人）
* 習近平（總書記、國家主席、軍委主席）
* 李強（國務院總理）
* 趙樂際（全國人大常委會委員長）
* 王滬寧（全國政協主席）
* 蔡奇（中央書記處第一書記）
* 丁薛祥（國務院副總理）
* 李希（中央紀委書記）

委員（十七人，據姓氏簡體筆畫次序先後）
* 馬興瑞
* 王毅
* 尹力
* 石泰峰
* 劉國中
* 李干傑
* 李書磊
* 李鴻忠
* 何衛東
* 何立峰
* 張又俠
* 張國清
* 陳文清
* 陳吉寧
* 陳敏爾
* 袁家軍
* 黃坤明

## 據
# 一九四九年

|  |
| --- |
| **← 一九四〇年代 →** |
| 一九四〇年 | 一九四一年 | 一九四二年 | 一九四三年 | 一九四四年 | 一九四五年 | 一九四六年 | 一九四七年 | 一九四八年 | 一九四九年 |

公元**一九四九年**於諸曆| 干支 | 己丑 |
| 生肖 | 牛 |
| 《民報》軒轅 | 四六四七 |
| 《江蘇》軒轅 | 四四四〇 |
| 唐堯 | 四一〇五 |
| 共和 | 二七九〇 |
| 孔曆 | 二千五百 |
| 秦曆 | 二一七〇 |
|  民國  |  卅八  |
| 日本年號 | 昭和廿四年 |
| 日本皇紀 | 二六〇九 |
| 朝鮮主體 | 卅八 |
| 韓國檀君 | 四二八二 |
| 道曆 | 四六四六 |
| 佛曆 | 二四九三 |
|  回曆  |  一三七〇  |
| * 閱
* 論
* 纂
 |

公元**一九四九年**者，平年也，繼一九四八年，下一九五〇年。

## 大事

* 十月一日，中華人民共和國建國。國府播越，行都臺北府。

## 生

* 一月一日，香港歌手徐小鳳生。

## 卒
# 桃花源

**桃花源**，源於陶潛永初二年著之《**桃花源詩並序》**，為無戰、無迫、自足、民樂之境。

## 文

「晉太元中，武陵人捕魚為業。源溪行，忘路之遠近。忽逢桃花林，夾岸數百步，中無雜樹，芳草鮮美，落英繽紛，漁人甚異之。復前行，欲窮其林。

林盡水源，便得一山。山有小口，髣髴若有光。便舍船，從口入。初極狹，才通人。復行數十步，豁然開朗。土地平曠，屋舍儼然，有良田，美池，桑竹之屬。阡陌交通，雞犬相聞。其中往來種作，男女衣着，悉如外人；黄髮垂髫，並怡然自樂。

見漁人，乃大驚。問所從来，具答之，便要還家，設酒殺雞作食。村中聞有此人，咸来問訊。自云先世避秦時亂，率妻子邑人來此絕境，不復出焉，遂與外人間隔。問今是何世，乃不知有漢，無論魏、晉。此人一一為具言所聞，皆嘆惋。餘人各復延至其家，皆出酒食。停数日，辭去。此中人語云：「不足為外人道也。」

既出，得其船，便扶向路，處處誌之。及郡下，詣太守，說如此。太守即遣人隨其往，尋向所誌，遂迷，不復得路。

南陽劉子驥，高尚士也，聞之，欣然規往。未果，尋病終。後遂無問津者。」
「嬴氏亂天紀，賢者避其世。黃綺之商山，伊人亦云逝。往跡浸復湮，來徑遂蕪廢。相命肆農耕，日入從所憩。桑竹垂餘蔭，菽稷隨時藝；春蠶收長絲，秋熟靡王稅。荒路曖交通，雞犬互鳴吠。俎豆獨古法，衣裳無新制。童孺縱行歌，班白歡游詣。草榮識節和，木衰知風厲。雖無紀曆志，四時自成歲。怡然有餘樂，於何勞智慧！奇蹤隱五百，一朝敞神界。淳薄既異源，旋復還幽蔽。借問遊方士，焉測塵囂外。願言躡清風，高舉尋吾契。」
## 源

《老子·不徙章》述小國寡民，似《桃花源詩並序》源。

桃花源存否，於何，古今紛紜。《通典》卷一百八十三：「朗州今理武陵縣。 春秋、戰國時皆屬楚地。秦昭王置黔中郡。漢高更名武陵郡，後漢、魏至晉皆因之。晉趙廞問潘京云：『貴州何以名武陵』京曰：『鄙郡本名義陵郡，在辰陽縣界，與夷相接，數為所攻，光武時移東出，共議易號。傳曰止戈為武，詩稱高平曰陵。』《武陵記》桃花源，即此地也。」

眾學士信，《桃花源詩並序》為陶潛嚮和而著，以批官衙。桃花源民與外無別，惟民和睦而無官衙迫，以致民樂。

## 衍

* 宋·馬和之〈桃源圖〉
* 清·王翬〈桃花魚艇圖〉
* 唐·李白〈古風〉

「鄭客西入關，行行未能已。白馬華山君，相逢平原里。璧遺鎬池君，明年祖龍死。秦人相謂曰，吾屬可去矣。一往桃花源，千春隔流水。」
* 唐·王維〈桃源行〉

「漁舟逐水愛山春，兩岸桃花夾古津。坐看紅樹不知遠，行盡青溪不見人。山口潛行始隈隩，山開曠望旋平陸。遙看一處攢雲樹，近入千家散花竹。樵客初傳漢姓名，居人未改秦衣服。居人共住武陵源，還從物外起田園。月明松下房櫳靜，日出雲中雞犬喧。驚聞俗客爭來集，競引還家問都邑。平明閭巷掃花開，薄暮漁樵乘水入。初因避地去人間，更問神仙遂不還。峽裏誰知有人事，世中遙望空雲山。不疑靈境難聞見，塵心未盡思鄉縣。出洞無論隔山水，辭家終擬長遊衍。自謂經過舊不迷，安知峰壑今來變。常時只記入山深，清溪幾度到雲林。春來遍是桃花水，不辨仙源何處尋。」
* 唐·張旭〈桃花谿〉

「隱隱飛橋隔野煙，石礬西畔問漁船。桃花盡日隨流水，洞在清溪何處邊。」
* 唐·韓愈

「神仙有無何渺茫，桃源之說誠荒唐。流水盤迴山百轉，生綃數幅垂中堂。武陵太守好事者，題封遠寄南宮下。南宮先生忻得之，波濤入筆驅文辭。文工畫妙各臻極，異境怳惚移於斯。架岩鑿谷開宮室，接屋連牆千萬日。嬴顛劉蹶了不聞，地坼天分非所恤。種桃處處惟開花。川原近遠蒸紅霞。初來猶自念鄉邑，歲久此地還成家。漁舟之子來何所，物色相猜更問語。大蛇中斷喪前王，群馬南渡開新主。聽終辭絕共淒然，自說經今六百年。當時萬事皆眼見，不知幾許猶流傳。爭持酒食來相饋，禮數不同樽俎異。月明伴宿玉堂空，骨冷魂清無夢寐。夜半金雞啁哳鳴，火輪飛出客心驚。人間有累不可住，依然離別難為情。船開棹進一迴顧，萬里蒼蒼煙水暮。世俗寧知偽與真，至今傳者武陵人。」
* 唐·劉禹錫《桃源行》

「漁舟何招招，浮在武陵水。拖綸擲餌信流去，誤入桃源行數里。清源尋盡花綿綿，踏花覓徑至洞前。洞門蒼黑烟霧生，暗行數步逢虛明。俗人毛骨驚仙子，爭來致詞何至此。須臾皆破冰雪顏，笑語委曲問世間，因嗟隱身來種玉，不知人世如風燭。筵羞石髓勸客餐，鐙爇松脂留客宿。雞聲犬聲遙相聞，曉光葱籠開五雲。漁人振衣起出戶，滿庭無路花紛紛。翻然恐迷鄉縣處，一息不肯桃源住。桃花滿溪水似鏡，塵心如垢洗不去。仙家一出尋無蹤，至今水流山重重。」
* 北宋·梅堯臣《桃花源詩》

「鹿爲馬，龍爲蛇，鳯皇避羅麟避罥。天下逃難不知數，入海居嵓皆是家。武陵源中深隱人，共將雞犬栽桃花。花開記春不記歳，金椎自刼愽浪沙。亦殊商顏采芝草，唯與少長親胡麻。豈意異時漁者入，各各因問人閒賖。秦已非秦孰爲漢，奚論魏晉如割瓜。英雄滅盡有石闕，智惠屏去無年華。俗骨思歸一相送，愼勿與世言雲霞。出洞沿溪夢寐覺，物景都失同廻槎。心寄草樹欲復徃，山幽水亂尋無涯。」
* 北宋·王安石《桃源行》

「望夷宫中鹿爲馬，秦人半死長城下。避時不獨商山翁，亦有桃源種桃者。此來種桃經幾春，採花食實枝爲薪。兒孫生長與世隔，雖有父子無君臣。漁郞漾舟迷逺近，花間相見因相問。世上那知古有秦，山中豈料今爲晉。聞道長安吹戰塵，春風回首一霑巾。重華一去寧復得，天下紛紛經幾秦。」
## 據

|  |  |
| --- | --- |
|
 | 美辭妙篇，具錄於**維基文庫︰桃花源記** |
# 立陶宛

| 立陶宛共和國Lietuvos Respublika |
| --- |
|

|  |  |
| --- | --- |
|  |  |

 |
| 民族之力源於結Tautos jėga vienybėje |
| **國歌：**立陶宛國歌 |
| 立陶宛共和國之所在 |
| **國體：** | 共和 |
| **元首**： | 總統達利婭·格里包斯凱特 |
| **總揆**： | 總理阿爾吉爾達斯·布特凱維丘斯 |
| **國都**： | 維爾紐斯 |
| **國語**： | 立陶宛語 |
| **用語**： | 俄語 |
| **人口**： | 三百四十八萬 |
| **通貨**： | 歐元 |
| **產值**： | 八百三十五億餘美元 |
| **均有**： | 二萬九千七百一十六美元 |

**立陶宛共和國**，東歐之國也，都維爾紐斯，國人多立陶宛人。方六萬五千兩百平方公里，民三百四十八萬有餘，東靠白俄羅斯，西鄰俄羅斯，北接拉脫維亞。初，為俄羅斯帝國之一部，一次大戰後立國。一九四〇年復為蘇聯所併，一九九一年二度立國迄今。

---
# 石家莊市

| 石家莊市 |
| --- |
| 石家莊市之所在 |
| **歸屬：** | 中華人民共和國 |
| **所屬**： | 河北省 |
| **屬地**： | 領六區五市十二縣與一國家級高新技術開發區 |
| **執事**： | 市委書記孫瑞彬 |
| **人口**： | 千十六萬餘 |

石家莊市行政區劃圖
**石家莊市**，河北省治也，簡稱**石**，舊稱**石門**。在華北平原腹地，為京津冀重鎮。阡陌交通，通有京廣鐵路、石德鐵路、石太鐵路。

## 據

## 博覽

* 石家莊市人民政府